টুথব্রাশ
সময়ের ব্যবধানে ও আধুনিক উন্নত প্রযুক্তির সাহায্যে টুথব্রাশ সাধারণতঃ কৃত্রিম তন্তু বা সিনথেটিক ফাইবার দিয়ে তৈরী করা হয়। প্রাচীনকালে পশুর পশম দিয়ে টুথব্রাশ তৈরী করা হতো। এখনও পশম দিয়ে তৈরী টুথব্রাশের ব্যবহার বিশ্বের কিছু অংশে দেখা যায়।
করাত
করাত ফলক, তার অথবা শিকল দ্বারা নির্মিত শক্ত ও তীক্ষ্ণ খাঁজ বিশিষ্ট এক ধরণের যন্ত্র বিশেষ। এটা কোন কিছু কাটার জন্যে ব্যবহৃত হয়, সাধারণত কাঠেই এর ব্যবহার সর্বাধিক। এর কার্যক্রমের পদ্ধতি হচ্ছেঃ ধারাল দাঁত বস্তুটির সংস্পর্শে এনে শক্তি প্রয়োগের সাথে সামনে এগিয়ে নেওয়া এবং আপাত কম জোরে পিছিয়ে পুনরায় সামনে চালনা অথবা বল প্রয়োগের সাথে শুধু সামনে এগিয়ে নিয়ে যাওয়া। বল প্রয়োগের মাধ্যম হিসাবে হাত ব্যবহৃত হতে পারে অথবা বাস্প, পানি, বিদ্যুৎ বা অপর কোন শক্তির উৎসও ব্যবহৃত হতে পারে। এছাড়া কিছু ঘূর্ণায়মান ব্লেডযুক্ত করাত আছে যা দ্বারা খুব সহজেই শক্ত ধাতু কাটা যায়।প্রাচীন কালে করাত ছিল মূলত হাঙ্গর মাছের দাঁত, কাঁচের মতো দেখতে অগ্নেয়শিলা, চকমকি পাথরের তৈরি কিছু বস্তু।